CELEX: 32004R1140
Language: fi
Date: 2004-06-21 00:00:00
Title: Neuvoston asetus (EY) N:o 1140/2004, annettu 21 päivänä kesäkuuta 2004, tiettyjä Ceutasta ja Melillasta peräisin olevia kalastustuotteita koskevien yhteisen tullitariffin autonomisten tullien suspendoimisesta

23.6.2004   
            
            
               FI
            
            
               Euroopan unionin virallinen lehti
            
            
               L 222/1
            
         
      NEUVOSTON ASETUS (EY) N:o 1140/2004,
   annettu 21 päivänä kesäkuuta 2004,
   tiettyjä Ceutasta ja Melillasta peräisin olevia kalastustuotteita koskevien yhteisen tullitariffin autonomisten tullien suspendoimisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Neuvosto avasi asetuksella (EY) N:o 656/2000 (1) tiettyjä Ceutasta peräisin olevia kalastustuotteita koskevat yhteisön tullittomat tariffikiintiöt, joiden voimassaolo päättyi 31 päivänä joulukuuta 2002.
            
         
               (2)
            
            
               Espanja pyysi lokakuussa 2002 asetuksessa (EY) N:o 656/2000 tarkoitettujen kiintiöiden voimassaolon jatkamista, ja toimitti pyyntönsä tueksi Ceutan sosiaalista ja taloudellista tilaa koskevia tietoja, joista kävi ilmi Ceutan talouden rajoitukset ja paikallisen kalastuselinkeinon vaikeudet. Pyyntö on perusteltu, koska Ceutan taloudellinen tila edellyttää tullietuuksien myöntämistä sen yhteisöön suuntautuvan viennin helpottamiseksi.
            
         
               (3)
            
            
               Euroopan yhteisöjen ja niiden jäsenvaltioiden sekä Marokon kuningaskunnan välistä assosiointia koskevan Euro–Välimeri-sopimuksen tekemisestä 24 päivänä tammikuuta 2000 annetulla neuvoston ja komission päätöksellä 2000/204/EY, EHTY (2) yhteisö suspendoi kokonaan yhteisen tullitariffin tuontitullit useiden Marokosta peräisin olevien kalastustuotteiden osalta. Näiden tuotteiden yhteisöön suuntautuvaan tuontiin ei sovelleta määrällisiä rajoituksia ja niiden tuotevalikoima on huomattavasti laajempi kuin Ceutalle avattujen tariffikiintiöiden soveltamisalaan kuuluvilla tuotteilla. Ottaen huomioon, että Marokko ympäröi mantereen puolella Ceutan ja Melillan alueita, on Ceutalle ja Melillalle aiheellista myöntää etuuskohtelu samojen kalastustuotteiden osalta liiketoimintamahdollisuuksien yhdenmukaistamiseksi ja talouskehityksen edistämiseksi kyseisillä alueilla, jotta vältetään syrjinnän jatkuminen.
            
         
               (4)
            
            
               Koska Marokon kanssa tehdyssä assosiaatiosopimuksessa ei ole määräyksiä kalastustuotteille myönnettävän etuuskohtelun soveltamista koskevista määräajoista, tällä asetuksella ei pitäisi ottaa käyttöön määräaikoja.
            
         
               (5)
            
            
               Tällä asetuksella käyttöön otettujen tariffisuspensioiden myöntämisen edellytyksistä määrätään ”peräisin olevien tuotteiden” (”alkuperätuotteet”) käsitteen määrittelystä ja hallinnollisen yhteistyön menetelmistä yhteisön tullialueen ja Ceutan ja Melillan välisessä kaupassa 5 päivänä joulukuuta 2000 annetussa neuvoston asetuksessa (EY) N:o 82/2001 (3) annetuissa alkuperäsäännöissä,
            
         ON ANTANUT TÄMÄN ASETUKSEN:
   1 artikla
   Suspendoidaan kokonaan liitteessä lueteltuja Ceutasta ja Melillasta peräisin olevia tuotteita koskevat yhteisen tullitariffin autonomiset tuontitullit.
   2 artikla
   Selvitys tuotteiden alkuperäasemasta annetaan asetuksen (EY) N:o 82/2001 mukaisesti.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 21 päivänä kesäkuuta 2004.
      
         
            Neuvoston puolesta
         
         
            Puheenjohtaja
         
         J. WALSH
         
      
   
   
      (1)  EYVL L 80, 31.3.2000, s. 5.
   
      (2)  EYVL L 70, 18.3.2000, s. 1.
   
      (3)  EYVL L 20, 20.1.2001, s. 1.
   
      LIITE
      Ceutasta ja Melillasta peräisin olevat tuotteet, joita koskevat yhteisen tullitariffin autonomiset tullit suspendoidaan kokonaan
      
                  CN-koodi
               
               
                  Tuotteen kuvaus
               
            
                  3 ryhmä
               
               
                  Kalat sekä äyriäiset, nilviäiset ja muut vedessä elävät selkärangattomat
               
            
                   
               
               
                  Kokonainen tai paloiteltu kala, ei kuitenkaan murskeena tai jauheena
               
            
                  1604 11 00
               
               
                  Lohi
               
            
                  1604 12
               
               
                  Silli ja silakka
               
            
                  1604 13
               
               
                  Sardiinit, sardinella spp. ja kilohaili
               
            
                  1604 14
               
               
                  Tonnikala, boniitti ja sardat (Sarda spp.)
               
            
                  1604 15
               
               
                  Makrilli
               
            
                  1604 16 00
               
               
                  Sardelli (aito anjovis)
               
            
                  1604 19 10
               
               
                  Lohikalat, muut kuin tyynenmerenlohet, merilohi ja tonavanjokilohi
               
            
                  1604 19 31–1604 19 39
               
               
                  
                     Euthynnus-suvun kalat, muut kuin boniitti (Euthynnus (Katsuwonus) pelamis)
               
            
                  1604 19 50
               
               
                  
                     Orcynopsis unicolor -lajin kala (juovaton sarda)
               
            
                  1604 19 91–1604 19 98
               
               
                  Muut kalat
               
            
                   
               
               
                  Muut kalavalmisteet ja -säilykkeet:
               
            
                  1604 20 05
               
               
                  Surimivalmisteet
               
            
                  1604 20 10
               
               
                  Tyynenmerenlohesta, merilohesta tai tonavanjokilohesta
               
            
                  1604 20 30
               
               
                  Muusta lohikalasta kuin tyynenmerenlohesta, merilohesta tai tonavanjokilohesta
               
            
                  1604 20 40
               
               
                  Sardellista (aito anjovis)
               
            
                  1604 20 50
               
               
                  Sardiinista, sardasta, Scomber scombruss- ja Scomber japonicus -lajin makrillista, Orcynopsis unicolor -lajin kalasta (juovaton sarda)
               
            
                  1604 20 70
               
               
                  Tonnikalasta, boniitista tai muusta Euthynnus-suvun kalasta
               
            
                  1604 20 90
               
               
                  Muusta kalasta
               
            
                   
               
               
                  Kaviaari ja kalanmädistä valmistetut kaviaarinkorvikkeet
               
            
                  1604 30
               
               
                  Kaviaari ja kaviaarinkorvikkeet
               
            
                   
               
               
                  Äyriäiset, nilviäiset ja muut vedessä elävät selkärangattomat, valmistetut tai säilötyt
               
            
                  1605 10 00
               
               
                  Taskuravut
               
            
                  1605 20
               
               
                  Katkaravut
               
            
                  1605 30
               
               
                  Hummerit
               
            
                  1605 40 00
               
               
                  Muut äyriäiset
               
            
                  1605 90 11
               
               
                  Sinisimpukat (Mytilus spp., Perna spp.), ilmanpitävissä pakkauksissa
               
            
                  1605 90 19
               
               
                  Muut simpukat
               
            
                  1605 90 30
               
               
                  Muut nilviäiset